Source: http://amvrakikos-sos.blogspot.com/2009/
Timestamp: 2017-04-28 19:52:31+00:00
Document Index: 32607639

Matched Legal Cases: ['Αρ. Πρ. 26', 'Αρ. Πρ. 27', 'Αρ. Πρ. 28', 'Αρ. Πρ. 40', 'Αρ. πρ. 39', 'Αρ. Πρ. 34', 'Αρ. Πρ. 33', 'Αρ. πρ. 32']

ΣΥΛΛΟΓΟΣ ΕΝΕΡΓΩΝ ΠΟΛΙΤΩΝ ΠΕΡΙΟΧΗΣ ΑΜΒΡΑΚΙΚΟΥ: 2009
Ενεργοί Πολίτες Περιοχής Αμβρακικού Κόλπου47100 Ανέζα – Δήμος ΑμβρακικούΑρ. Πρ. 26/19.12.09ΠροςΝομαρχιακή Αυτοδιοίκηση Πρέβεζας κον Νομάρχη Βασίλη ΙωάννουΚοιν. : - Κ.Ε. ΠΕ Πρέβεζας- Δ/νση Δημοσίας Υγείας – Τμήμα Υγείας Πρέβεζας- Εισαγγελέα Πρέβεζας- Γραφείο Γενικής Γραμματέας Περιφέρειας Ηπείρου- Υφυπουργό Περιβάλλοντος κον Θάνο Μωραϊτη- Επιθεωρητές ΠεριβάλλοντοςΘέμα : Μη τήρηση περιβαλλοντικών όρων λειτουργίας του σφαγείου ΧΗΤΑΣ ΑΒΕΕστη Γέφυρα Καλογήρου.Κύριε Νομάρχα καλημέρα σας.Στις 09.12.09 υπάλληλοι του τμήματος Υγείας της Νομαρχιακής Αυτοδιοίκησης Πρέβεζας, κατόπιν καταγγελίας διαπίστωσαν ρύπανση στον ποταμό Λούρο από τη μη σωστή διάθεση των υγρών αποβλήτων της παραπάνω επιχείρησης.Παρακαλούμε, όπως στα πλαίσια των αρμοδιοτήτων σας, μας ενημερώσετε τι ενέργειες κάνατε για να σταματήσει άμεσα η ρύπανση του ποταμού και του Αμβρακικού γενικότερα από την παραπάνω επιχείρηση και επειδή είναι περίοδος βροχοπτώσεων τι προληπτικά μέτρα έχουν πάρει οι υπηρεσίες της Νομαρχίας για να αποτρέψουν παρόμοιες παράνομες ενέργειες και από τα άλλα σφαγεία της περιοχής στον ποταμό Λούρο και παράλληλα να ερευνηθεί αν τα ζωϊκά απόβλητα των σφαγείων της περιοχής αποστέλλονται για καύση όπως προβλέπεται από την νομοθεσία ή εξακολουθούν να θάβονται στις παρυφές του ποταμού.Ευχαριστούμε για τις ενέργειές σας και εν όψει των εορτών σας ευχόμαστεΧΡΟΝΙΑ ΠΟΛΛΑ ΚΑΙ ΚΑΛΑ ΧΡΙΣΤΟΥΓΕΝΝΑΟ ΠρόεδροςΠαύλος ΧαραλάμπουςΕνεργοί Πολίτες Περιοχής Αμβρακικού Κόλπου47100 Ανέζα – Δήμος ΑμβρακικούΑρ. Πρ. 27/19.12.09Προς Νομαρχιακή αυτοδιοίκηση Άρτας κον Νομάρχη Γεώργιο ΠαπαβασιλείουΚοιν.: -K.E.ΠΕ Άρτας-Γραφείο Γενικής Γραμματέας Περιφέρειας Ηπείρου-Υφυπουργό Περιβάλλοντος κον Θάνο Μωραϊτη-Επιθεωρητές ΠεριβάλλοντοςΘέμα: Προληπτικούς ελέγχους τήρησης περιβαλλοντικών όρων λειτουργίας τωνΣφαγείων του νομού Άρτας.Κύριε Νομάρχα καλημέρα σας.Παρακαλούμε όπως δώσετε εντολή να εντατικοποιηθούν οι έλεγχοι τήρησης των περιβαλλοντικών όρων των σφαγείων του νομού, καθώς μέλη μας καταγγέλλουν ότι απόβλητα σφαγείων ρίχνονται ακατέργαστα σε αυλάκια τις νυκτερινές ώρες και να ερευνηθεί αν τα ζωϊκά απόβλητα αποστέλλονται προς καύση όπως προβλέπεται από την νομοθεσία ή θάβονται σε αγροκτήματα.Επειδή κάθε χρόνο την περίοδο των βροχοπτώσεων και σε περιόδους εορτών ασυνείδητοι επιχειρηματίες δεν λειτουργούν τους βιολογικούς με αποτέλεσμα να ρυπαίνονται τα αυλάκια και οι τάφροι και ο Αμβρακικός γενικότερα, στα πλαίσια των αρμοδιοτήτων σας, παρακαλούμε για άμεσες ενέργειες.Εν όψει των εορτών σας ευχόμαστεΧΡΟΝΙΑ ΠΟΛΛΑ ΚΑΙ ΚΑΛΑ ΧΡΙΣΤΟΥΓΕΝΝΑΟ ΠρόεδροςΠαύλος ΧαραλάμπουςΕνεργοί Πολίτες Περιοχής Αμβρακικού Κόλπου47100 Ανέζα – Δήμος ΑμβρακικούΑρ. Πρ. 28/20.12.09Προς Νομαρχιακή Αυτοδιοίκηση Αιτωλοακαρνανίας κον Νομάρχη Ευθύμιο ΣιώκοΚοιν.: -Κ.Ε.ΠΕ Αιτωλοακαρνανίας-Γραφείο Γενικού Γραμματέα Περιφέρειας Δυτικής Ελλάδας-Υφυπουργό Περιβάλλοντος κον Θάνο Μωραϊτη-Επιθεωρητές ΠεριβάλλοντοςΘέμα: Προληπτικούς ελέγχους τήρησης περιβαλλοντικών όρων λειτουργίαςΜονάδων που τα απόβλητά τους καταλήγουν στον Αμβρακικό Κόλπο.Κύριε Νομάρχα καλημέρα σας.Λόγω των συχνών βροχοπτώσεων των τελευταίων ημερών και σε περιόδους εορτών μερικοί ασυνείδητοι επιχειρηματίες δεν λειτουργούν τους βιολογικούς καθαρισμούς και ρίχνουν τα απόβλητά τους ακατέργαστα στα αυλάκια, τα οποία καταλήγουν στον Αμβρακικό Κόλπο.Για τους παραπάνω λόγους και στα πλαίσια των αρμοδιοτήτων σας, παρακαλούμε όπως δώσετε εντολή στις υπηρεσίες της Νομαρχία σας, να εντατικοποιηθούν οι έλεγχοι αποτελεσματικής λειτουργίας των βιολογικών καθαρισμών των μονάδων, τα απόβλητα των οποίων καταλήγουν έμμεσα ή άμεσα στον Αμβρακικό Κόλπο.Ευχαριστούμε για τις ενέργειές σας και εν όψει των εορτών σας ευχόμαστεΧΡΟΝΙΑ ΠΟΛΛΑ ΚΑΙ ΚΑΛΑ ΧΡΙΣΤΟΥΓΕΝΝΑ.Ο ΠρόεδροςΠαύλος Χαραλάμπους
Ομοσπονδία Αλιευτικών Συλλόγων Ηπείρου471 00 Ανέζα – Δήμος Αμβρακικού, ΑΡΤΑΤηλ./Φαξ 2681042271Ηλ. Δ/νση :amvrakikos@gmail.comΑρ. Πρ. 40/14.12.09Προς 1.Υπουργό Αγροτικής Ανάπτυξης και Τροφίμων κα Κατερίνα Μπατζελή2.Υπουργό Περιβάλλοντος και Ενέργειας κα Τίνα Μπιρμπίλη3.Υφυπουργό Περιβάλλοντος κον Θάνο ΜωραϊτηΚοιν.: - Γενικό Γραμματέα Περιφέρειας Δυτικής Ελλάδας- Γενική Γραμματέα Περιφέρειας Ηπείρου- Σ.Α.Ε.- Ομοσπονδία Αλιευτικών Συλλόγων Δυτ. Ελλάδας- Μ.Μ.Ε- Φορέα Διαχείρισης Υγροτόπων Αμβρακικού ΚόλπουΘέμα:Άμεσα μέτρα για την προστασία του οικοσυστήματος του Αμβρακικού ΚόλπουΑξιότιμοι κυρίες και κύριοι Υπουργοί,Σας ευχόμαστε Χρόνια Πολλά, Καλές Γιορτές και καλή επιτυχία στο δύσκολο έργο που έχετε αναλάβει.Έχετε κατά καιρούς ακούσει για τα προβλήματα του Αμβρακικού Κόλπου και έχουν γίνει πολλές μελέτες και έρευνες τόσο από Πανεπιστημιακά Ιδρύματα όσο και από ιδιωτικά γραφεία μελετών. Καμία όμως από αυτές δεν ανταποκρίνεται στην σημερινή υφιστάμενη κατάσταση στον Κόλπο, όσο η μελέτη που έγινε από την Ομοσπονδία μας «Αλιευτική δραστηριότητα στον Αμβρακικό Κόλπο: υφιστάμενη κατάσταση και προοπτικές», συνοπτικό αντίγραφο της οποίας σας επισυνάπτουμε, σε συνεργασία με το Πανεπιστήμιο Πατρών και υπο την αιγίδα του Υπουργείου Αγροτικής Ανάπτυξης και Τροφίμων, Δ/νση Θαλάσσιας Αλιείας.Μέσα από αυτή την μελέτη αναδεικνύονται τα κυριότερα προβλήματα του Αμβρακικού Κόλπου που είναι η έλλειψη οξυγόνου και ο ευτροφισμός του απο το πολύ φυτοπλαγκτόν, τα οποία προέρχονται από τα πολλά οργανικά φορτία που συσσωρεύονται καθημερινά, και τα οποία ο Κόλπος αδυνατεί να τα αποσυνθέσει.Οι ψαράδες του Αμβρακικού ένιωθαν και νιώθουν καθημερινά στο «πετσί» τους, όλες αυτές τις επιπτώσεις της περιβαλλοντικής υποβάθμισης του Κόλπου, καθώς το 2009 ήταν μιά από τις χειρότερες αλιευτικές χρονιές, λόγω της έλλειψης σχεδόν όλων των ιχθυοαποθεμάτων, τα πλήθη των κορελιών (είδη τσούχτρων) καθ όλη τη θερινή περίοδο και της γλίτσας απο τον ευτροφισμό του φυτοπλαγκτού κατα την φθινοπωρινή περίοδο, σπρώχνοντάς τους κατ αυτόν τον τρόπο στην ανεργία και την οικονομική τους εξαθλίωση.Για τους παραπάνω λόγους επείγει να ληφθούν άμεσα μέτρα για την αποφόρτωση του Αμβρακικού από τις πολλές δραστηριότητες που του φορτώσαμε όπως:1ον. Άμεση μετεγκατάσταση όλων των θαλάσσιων εντατικών ιχθυοκαλλιεργειών εκτός Αμβρακικού Κόλπου στα υπάρχοντα πάρκα του Ιονίου Πελάγους και εντός Π.Ο.Α.Υ., τόσο για το συμφέρον του Αμβρακικού γιατί θα έχουμε λιγότερα οργανικά φορτία όσο και των ιχθυοκαλλιεργητών για να αποφύγουν μελλοντικούς μαζικούς θανάτους.2ον. Αύξηση των εκροών από τα φράγματα της ΔΕΗ στον Άραχθο και Λούρο και διάνοιξη των προσχώσεων που έγιναν στο στενό του Ακτίου, άνοιγμα των γεφυριών του λιμανιού της Πρέβεζας που έχουν εδώ και χρόνια μπαζωθεί και απομάκρυνση των τόνων τσινεντοπλόκ που είναι ποντισμένα στην ανατολική πλευρά του λιμανιού και τα οποία προοριζόταν για την επέκτασή του και η οποία σταμάτησε μετά από παρέμβαση περιβαλλοντικών οργανώσεων.3ον. Ένταξη της ευρύτερης λεκάνης απορροής του Αμβρακικού σε εντατικό πρόγραμμα απονιτροποίησης.4ον. Αυστηρούς τακτικούς και έκτακτους ελέγχους εφαρμογής περιβαλλοντικών όρων λειτουργίας όλων των μονάδων που τα απόβλητά τους καταλήγουν άμεσα ή έμμεσα στον Αμβρακικό Κόλπο και εφαρμογή της υφιστάμενης νομοθεσίας.Αρχές Φλεβάρη του 2010 σκοπεύουμε να παρουσιάσουμε την μελέτη που κάναμε σε μια ειδική ημερίδα και θα χαρούμε πολύ να παραστείτε αυτοπροσώπως, όπου θα συμμετέχουν οι Γενικοί Γραμματείς των περιφερειών Ηπείρου και Δυτικής Ελλάδας και μαζί με τους τρείς Νομάρχες να δρομολογηθούν τα παραπάνω μέτρα και οτιδήποτε άλλο χρειάζεται για την αειφορεία και πράσινη ανάπτυξη τόσο του φυσικού πλούτου του Αμβρακικού όσο και των λοιπών δραστηριοτήτων που εξαρτώνται από αυτόν.Ο Πρόεδρος Ο ΓραμματέαςΠαύλος Χαραλάμπους Μενέλαος ΤσώληςΣυνημμένα : συνοπτικό αντίγραφο της μελέτης.
Ομοσπονδία αλιευτικών Συλλόγων Ηπείρου47100 Ανέζα – Δήμος Αμβρακικού, ΑΡΤΑΔΕΛΤΙΟ ΤΥΠΟΥΜε πρωτοβουλία του Λιμενάρχη Πρέβεζας έγινε την Δευτέρα 14.12.09 και ώρα 20.00 συνάντηση των παράκτιων ψαράδων Λυγιάς, Πρέβεζας και Καστροσυκιάς με εκπροσώπους των μηχανοτρατών του Ιονίου Πελάγους, για να βρεθεί μια λύση για να μη χάνουν τα δίχτυα τους από τις μηχανότρατες που εργάζονται στην περιοχή.Οι παράκτιοι ψαράδες δήλωσαν ότι παρότι έχουν πάντα ρεφλέκτορ πάνω στα δίχτυα τους και μπορούν να εντοπιστούν εύκολα από τα ραντάρ των μηχανοτρατών, όλοι σχεδόν έχουν χάσει κατά καιρούς δίχτυα από τις μηχανότρατες και νιώθουν καθημερινά την καταπίεση από τις μηχανότρατες όταν πάνε να ρίξουν τα δίχτυα τους, καθώς πολλές φορές τους ζητούν να μη ρίξουν τα δίχτυα τους σε συγκεκριμένο μέρος γιατί μπορεί να τα χάσουν, ή από εκεί θα περάσουν αυτοί την επομένη και να φροντίσουν να τα μαζέψουν.Έτσι με κίνδυνο να χάσουν τα δίχτυα τους, πολλοί παράκτιοι δεν ασκούν ελεύθερα το επάγγελμά τους και δεν κάνουν επώνυμες καταγγελίες στο λιμεναρχείο, γιατί την άλλη μέρα δεν θα βρούν τα δίχτυα τους. Δήλωσαν ότι όλοι είναι τρομοκρατημένοι από αυτή την συμπεριφορά των μηχανοτρατών και ζήτησαν από τον Λιμενάρχη επαρκή αστυνόμευση για να προστατευθούν οι περιουσίες τους και να μπορούν να πάνε απρόσκοπτα στη δουλειά τους, για να μην αναγκαστούν να πάρουν τον νόμο στα χέρια τους.Οι εκπρόσωποι των μηχανοτρατών δήλωσαν ότι όπως σε κάθε κλάδο υπάρχουν και συνάδελφοί τους που δεν κάνουν σωστά τη δουλειά τους, ότι οι παράκτιοι χρησιμοποιούν περισσότερα δίχτυα από τα επιτρεπόμενα και πρέπει να έχουν πάνω στις σημαδούρες ρεφλέκτορ και φωτάκια για να φαίνονται την νύχτα και να μη τους τα καταστρέφουν. Ανέφεραν επίσης ότι δεν είναι προς το συμφέρον τους να πέσουν πάνω σε δίχτυα, επειδή χάνουν εργάσιμο χρόνο.Ο Πρόεδρος της Ομοσπονδίας Αλιευτικών Συλλόγων Ηπείρου ζήτησε από τον κον Λιμενάρχη να εφαρμόσει την υφιστάμενη νομοθεσία και τον Ε.Κ. 1967/20006 και να φροντίσει για την επαρκή αστυνόμευση της περιοχής ώστε να αποφευχθούν παράνομες ενέργειες από τις μηχανότρατες εις βάρος των παράκτιων αλιέων της περιοχής του Ιονίου.Ο Λιμενάρχης Πρέβεζας ζήτησε από τα δύο μέρη να υπάρχει συνεννόηση μέσω VHS ώστε να αποφεύγονται παρόμοια περιστατικά στο μέλλον και διαβεβαίωσε τους ψαράδες ότι μετά την επισκευή των σκαφών του λιμεναρχείου θα φροντίσει για την επαρκή αστυνόμευση της περιοχής.Ο πρόεδροςΠαύλος Χαραλάμπους
Ομοσπονδία Αλιευτικών Συλλόγων Ηπείρου47100 Ανέζα – Δήμος ΑμβρακικούΤηλ./Φαξ 2681042271Αρ. πρ. 39/10.12.09Προς καν Υπουργό Αγροτικής Ανάπτυξης και Τροφίμων Μπατζελή ΚατερίναΚοιν.: -Σ.Α.Ε-Μ.Μ.ΕΘέμα: Ποινικοποίηση παραβάσεων συρόμενων εργαλείων, για να σταματήσει ητρομοκρατία εις βάρος των παράκτιων αλιέων.Αξιότιμη κα Υπουργέ,Σας συγχαίρουμε για την πρόθεσή σας να ποινικοποιήσετε τις παραβάσεις των συρόμενων εργαλείων και των γρι-γρί στο Μαλιακό Κόλπο.Η τρομοκρατία των μηχανοτρατάδων εις βάρος των παράκτιων αλιέων που χρησιμοποιούν στατικά εργαλεία και η καταστροφή των εργαλείων αυτών από τις μηχανότρατες, είναι καθημερινό φαινόμενο στο Ιόνιο Πέλαγος και τον Αμβρακικό Κόλπο, και πηγάζει τόσο από την έλλειψη αυστηρού νομοθετικού πλαισίου, καθώς τα επιβαλλόμενα από τις Λιμενικές Αρχές διοικητικά πρόστιμα, εκδικάζονται από το Συμβούλιο Αλιείας μετά την πάροδο 10ετίας ως επι το πλείστον, και σχεδόν τα περισσότερα μειώνονται δραστικά κατά την εκδίκαση, με αποτέλεσμα οι παραβάσεις να γίνονται κατ εξακολούθηση, όσο και από την ελλιπή αστυνόμευση.Σας επισυνάπτω αντίγραφο της υπ αρ. 38/09.12.09 επιστολής μας, για να διαπιστώσετε πόσο τραγική είναι σήμερα η κατάσταση στο Ιόνιο Πέλαγος, και σας προτρέπουμε να νομοθετήσετε για την ποινικοποίηση των παραβάσεων των αλιευτικών εργαλείων και των γρι-γρι, ώστε να λειτουργεί αποτρεπτικά στις κατ επανάληψη παραβάσεις και τρομοκρατία των μελών μας, αλλά και για την προστασία των παράκτιων θαλάσσιων οικοσυστημάτων.Ο Πρόεδρος Ο ΓραμματέαςΠαύλος Χαραλάμπους Μενέλαος ΤσώληςΣυνημμένα υπ αρ. 38/09.12.09, 16/27.03.04, 50/15.10.04, 55/08.12.04, 74/19.09.05 και 75/23.09.05 επιστολές μας
ΟΠΟΥ ΑΜΒΡΑΚΙΚΟΣ ΚΑΙ Η ΜΟΙΡΑ ΤΟΥ Μετά τα πλήθη των κορελιών (τσουχτρών) και της γλίτσας από το φυτοπλαγκτόν, όλος ο Αμβρακικός απέκτησε ένα καφετί χρώμα καθώς το φυτοπλακτόν ψόφησε και άρχισε να αποσυντίθεται. Επίσης μετά τις έντονες βροχές της προηγούμενης βδομάδας, ρέουν από τις τάφρους και τα ποτάμια προς τον Αμβρακικό πολλά γλυκά νερά, πολλά από τα οποία έχουν μεγάλο φορτίο νιτρικών. Από τη μια πλευρά έχουμε το φυτοπλαγκτόν που ψόφησε και φορτώνει τον Αμβρακικό με οργανικά φορτία και από την άλλη τα νιτρικά φορτία από τις τάφρους και τα ποτάμια επιβαρύνουν επίσης το οικοσύστημά του, η ολη κατάσταση μπορεί να περιγραφεί με τη φράση «μπρος γκρεμός και πίσω ρέμα». Πάρτε μέτρα τώρα, γιατί αύριο θα είναι αργά. Αναρτήθηκε από
Ενεργοί Πολίτες Περιοχής Αμβρακικού Κόλπου47100 Ανέζα – Δήμος Αμβρακικού, ΑΡΤΑΤηλ.Φαξ 2681042271Αρ. Πρ. /07.11.09Προς 1.Υπουργό Αγροτικής Ανάπτυξης και Τροφίμων κα Κατερίνα Μπατζελή2.Υπουργό Περιβάλλοντος και Κλιματικής Αλλαγής κα Τίνα Μπιρμπίλη3.Υφυπουργό Περιβάλλοντος κον Θάνο Μωραϊτηκοιν.: - Γενική Δ/νση Αλιείας – Δ/νση Υδατοκαλλιεργειών- Δ/νση Γεωργικής Ανάπτυξης Περιφέρειας Ηπείρου- Δ/νση Γεωργικής Ανάπτυξης Περιφέρειας Δυτ. Ελλάδας- Δ/νση Περιβάλλοντος Περιφέρειας Δυτ. Ελλάδας- Δ/νση Περιβάλλοντος Περιφέρειας Ηπείρου- Δ/νσεις Αλιείας Αιτωλοακαρνανίας, Άρτας και Πρέβεζας- Φορέα Διαχείρισης Αμβρακικού Κόλπου- Μ.Μ.Ε.Θέμα: Αποσυμφόρηση δραστηριοτήτων από τον Αμβρακικό Κόλπο με την μετεγκατάσταση των θαλάσσιων υδατοκαλλιεργειών σε ανοιχτή θάλασσα.Βάσει των τελευταίων ερευνών και μετρήσεων τόσο του Πανεπιστημίου Πατρών όσο και της Δ/νσης Αλιείας Αιτωλοακαρνανίας, ο Αμβρακικός Κόλπος έχει καταληφθεί από ανοξικές και υποξικές μάζες που καταλαμβάνουν περίπου το 80% του Κόλπου εξ αιτίας των πολλών οργανικών φορτίων που δέχεται καθημερινά. Έτσι φέτος είχαμε ακραία φυσικά φαινόμενα λόγω της υπερφόρτωσης και διατάραξης της ισορροπίας του οικοσυστήματος, όπως πλήθη κορελιών (είδος μεδουσών) καθ όλη τη διάρκεια του Καλοκαιριού και από τις αρχές Σεπτεμβρίου εως και σήμερα υπάρχει ένα είδος γλίτσας που κολλούσε στα σώματα των κολυμβητών και στα δίχτυα των ψαράδων, η οποία προέρχεται από το πολύ φυτοπλαγκτόν που υπάρχει στον Κόλπο. Το φαινόμενο αυτό συμβαίνει για πρώτη φορά σε τόση μεγάλη έκταση και χρονική διάρκεια που είναι καμπανάκι κινδύνου για το τι μπορεί να επακολουθήσει.Επειδή μετά το μαζικό θάνατο 900 τόνων ψαριών στις υδατοκαλλιέργειες περιοχής Μενιδίου Αιτωλοακαρνανίας τον Φεβρουάριο του 2008 και τους θανάτους ψαριών σε άλλες υδατοκαλλιέργειες του Αμβρακικού που ευνόητους λόγους αποσιωπούνται, ως επίσης και το περίεργο φαινόμενο να βγαίνουν ψάρια στα ρηχά για να αναπνεύσουν λίγο οξυγόνο ( όπως συνέβει την Τρίτη 13.10.09 στη περιοχή Μαζώματος Πρεβέζης) η προηγούμενη κυβέρνηση δεν πήρε κανένα μέτρο, παρακαλούμε κ.κ. Υπουργοί όπως λάβετε άμεσα μέτρα για την αποσυμφόρηση δραστηριοτήτων από τον Κόλπο με την μετεγκατάσταση όλων των θαλάσσιων υδατοκαλλιεργειών σε ανοιχτή θάλασσα και εντός Π.Ο.Α.Υ. τόσο για το συμφέρον των ιδίων των μονάδων ώστε να αποφευχθούν μαζικοί θάνατοι στο άμεσο μέλλον, όσο και του Αμβρακικού που θα μειωθούν τα οργανικά του φορτία και θα έχει περισσότερο οξυγόνο αλλά και των αλιέων της περιοχής που βρίσκονται σε απελπιστική κατάσταση.Επίσης πρέπει να αφεθούν ανοιχτά όλα τα φράγματα της ΔΕΗ στον Άραχθο και Λούρο για μια τουλάχιστον πενταετία για να ξεμπουκάρει ο Αμβρακικός και ανανεωθούν τα νερά του, να ενταχθεί όλη η ευρύτερη περιοχή της λεκάνης απορροής του Αμβρακικού σε εντατικό πρόγραμμα απονιτροποίησης, να γίνονται ουσιαστικοί έλεγχοι αποτελεσματικής λειτουργίας των βιολογικών καθαρισμών όλων των μονάδων που βρίσκονται στην ευρύτερη λεκάνη απορροής και ιδιαίτερα των ποτάμιων και χερσαίων υδατοκαλλιεργειών οι περισσότερες των οποίων δεν λειτουργούν τους βιολογικούς τους (απουσία ελέγχων) και να γίνει αναπροσαρμογή των περιβαλλοντικών όρων λειτουργίας των που να ανταποκρίνονται στην υφιστάμενη κατάσταση του οικοσυστήματος.Ο Πρόεδρος Ο ΓραμματέαςΠαύλος Χαραλάμπους Γεώργιος Χασκής
Πρώτη ανταλλαγή απόψεων Συνδικαλιστών Παράκτιας Αλιείας και Υπουργού Αγροτικής ανάπτυξης και τροφίμων Κατερίνας ΜπατζελήΤην Τρίτη 27.10.09 αντιπροσωπεία συνδικαλιστών της παράκτιας αλιείας είχε συνάντηση με την υπουργό Κατερίνα Μπατζελή για πρώτη ανταλλαγή απόψεων για τα κρίσιμα προβλήματα της παράκτιας αλιείας.Η κα υπουργός ζήτησε πίστωση χρόνου ενός μηνός καθώς δεν γνώριζε καλά τα προβλήματα του κλάδου. Οι παράκτιοι αλιείς θέσανε μια σειρά από άμεσες, μεσοπρόθεσμες και μακροπρόθεσμες προτεραιότητες και έδωσαν στην υπουργό εγγράφως και τεκμηριωμένα όλα τα προβλήματα και τις αντίστοιχες προτάσεις οι περισσότερες από τις οποίες συνάδουν με τις κατευθύνσεις της κυβέρνησης του ΠΑΣΟΚ για την πράσινη ανάπτυξη, για να βγεί η παράκτια αλιεία από τα αδιέξοδα που της δημιούργησαν οι προηγούμενες κυβερνήσεις.Η κα υπουργός δεσμεύτηκε να αποσύρει άμεσα την παράνομη υπουργική απόφαση του πρώην υπουργού κ. Κοντού (164198/03.03.08) και να πάνε οι μηχανότρατες στο 1,5 μίλι. Επίσης υποσχέθηκε στην ομάδα αναδιάρθρωσης του χρεοκοπημένου ΕΛΓΑ ότι θα συμμετέχει και εκπρόσωπος της παράκτιας αλιείας για να συζητηθεί πως θα ενταχθεί και η αλιεία σε καθεστώς αποζημιώσεων από ακραία φυσικά φαινόμενα και καταστροφές αλιευτικών εργαλείων από μεγάλα θηλαστικά.Όσον αφορά την απόφαση του προσφάτου συμβουλίου υπουργών γεωργίας στο Λουξεμβούργο ανέφερε ότι το VMS (δορυφορικό σύστημα παρακολούθησης) θα είναι υποχρεωτικό για όλα τα κράτη μέλη για σκάφη άνω των 12 μέτρων και το AIS (αυτόματο σύστημα εντοπισμού) και VDS (σύστημα βιντεοσκόπησης και φωτογράφησης) θα είναι προαιρετικό και τα κράτη μέλη θα αποφασίζουν αν θέλουν να το εφαρμόσουν ή όχι. Το VMS έχει κόστος 8.000 με 10.000 ευρώ και θα πληρωθεί από την ΕΕ, ενώ το κόστος συντήρησης και συνδρομή σύνδεσης θα επιβαρύνει τους κατόχους των αλιευτικών σκαφών και η οποία κυμαίνεται γύρω στα 100 ευρώ το μήνα, και υποσχέθηκε να συζητήσουμε τα τεχνικά των παραπάνω συστημάτων για να γίνει πιο ουσιαστική η παρακολούθηση και προστασία των ιχθυοαποθεμάτων.Παρότι οι συνδικαλιστές περίμεναν με πολύωρη και πιο ουσιαστική συνάντηση, η κα Υπουργός τόνισε ότι είχε μόνο 20 λεπτά στη διάθεσή της, καθώς μετά είχε εκδήλωση με προσωπικό της ΠΑΣΕΓΕΣ, χώρο και από τον οποίο προέρχεται.Αναμένουμε άμεσες κινήσεις καλής θέλησης από την κα Υπουργό για θέματα θεσμικά που δεν κοστίζουν στο κράτος και είμαστε διατεθειμένοι να τη βοηθήσουμε να αλλάξει το σημερινό «κατεστημένο» που ευθύνεται για τα προβλήματα του κλάδου μας.Παύλος Χαραλάμπους – Πρόεδρος Αλιευτικών Συλλόγων Ηπείρου Αναρτήθηκε από
Ομοσπονδία Αλιευτικών Συλλόγων Ηπείρου471 00 Ανέζα – Δήμος ΑμβρακικούΤηλ.Φαξ 2681042271Αρ. Πρ. 34/20.10.09Προς 1.Υπουργό Γεωργικής Ανάπτυξης κα Κατερίνα Μπατζελή2.Γενική Δ/νση Αλιείας3.Δ/νσεις Αλιείας Άρτας & Πρέβεζαςκοιν.: -Δ/νση Γεωργικής Ανάπτυξης Περιφέρειας Ηπείρου-Δ/νση Γεωργικής Ανάπτυξης Περιφέρειας Δυτ. Ελλάδας-Δ/νση Αλιείας Αιτωλοακαρνανίας-Φορέα Διαχείρισης Αμβρακικού Κόλπου-Σ.Α.Ε.-Ομοσπονδία Αλιευτικών Συλλόγων Δυτ. Ελλάδας-Μ.Μ.Ε.Θέμα: Ακραία φυσικά φαινόμενα στον Αμβρακικό σπρώχνουν στην ανεργία τουςΨαράδες.Λόγω της διατάραξης της ισορροπίας του οικοσυστήματος του Αμβρακικού Κόλπου και της ύπαρξης ανοξικών μαζών και νιτρικών, είχαμε μεγάλη ανάπτυξη κορελιών (είδος μεδουσών) τα οποία σε μεγάλες ποσότητες το βάρος τους έσχιζε τα δίχτυα των ψαράδων όταν τα ανεβάζανε στα αλιευτικά τους σκάφη.Επίσης από τις πρώτες μέρες του Σεπτέμβρη 2009 εως και σήμερα είχαμε μεγάλες ποσότητες φυτοπλαγκτόν που κολλάγανε σαν ένα είδος γλίτσας πάνω στα δίχτυα, τα πατώνανε με αποτέλεσμα να ψαρεύουν μόνο λάσπη.Τα παραπάνω είχαν ως αποτέλεσμα να καταστραφούν τα δίχτυα των μελών μας και να μη μπορούν να πάνε για ψάρεμα, σπρώχνοντάς τους κατ αυτόν τον τρόπο στην ανεργία, με όλες τις οικονομικές επιπτώσεις για τους ίδιους αλλά και για την ευρύτερη περιοχή.Επειδή ο αλιευτικός κλάδος είναι ο μοναδικός του πρωτογενούς τομέα που είναι ανασφάλιστος για ακραία φυσικά φαινόμενα και καταστροφές αλιευτικών εργαλείων από μεγάλα θηλαστικά, παρακαλούμε όπως ενεργήσετε τα δέοντα για την οικονομική ενίσχυση των ψαράδων του Αμβρακικού Κόλπου, ούτως ώστε να παραμείνουν στο επάγγελμα και να μη μεγαλώσουν οι ουρές ανέργων της περιοχής μας.Ο Πρόεδρος Ο ΓραμματέαςΠαύλος Χαραλάμπους Μενέλαος Τσώλης Αναρτήθηκε από
Ομοσπονδία Αλιευτικών Συλλόγων Ηπείρου471 00 Ανέζα – Δήμος ΑμβρακικούΤηλ./Φαξ 2681042271Αρ. Πρ. 33/20.10.09ΠροςΦορέα Διαχείρισης Υγροτόπων Εθνικού Πάρκου Αμβρακικού ΚόλπουΚατσιμήτρου 1 & Κομμένου471 00 ΑΡΤΑκοιν.: -Υπουργό Περιβάλλοντος κα Τίνα Μπιρμπίλη-Δ/νσεις Αλιείας Άρτας, Αιτωλοακαρνανίας, Πρέβεζας-Ομοσπονδία Αλιευτικών Συλλόγων Δυτ. Ελλάδας-Σ.Α.Ε-Μ.Μ.Ε.Θέμα: Διαχειριστικά σχέδια Α & Β ζώνης Εθνικού Πάρκου ΥγροτόπωνΑμβρακικού Κόλπου.Επειδή στο παρελθόν τα παραπάνω διαχειριστικά σχέδια δεν παρελήφθησαν από την επιτροπή παραλαβής λόγω προχειρότητας και πολλών παραλήψεων, παρά ταύτα το τότε ελλιπές Δ/Σ τα παρουσίασε στις 24.10.08 στην Άρτα, με την δημόσια δέσμευση του τότε Αντιπροέδρου του Φορέα, ότι θα γίνουν οι απαιτούμενες τροποποιήσεις που πρότειναν οι Φορείς της περιοχής.Tο νέο Δ/Σ του Φορέα δεν μας έχει ενημερώσει ποια σχέδια εφαρμόζει στις παραπάνω ζώνες και αν έχουν γίνει οι απαιτούμενες τροποποιήσεις. Για το λόγο αυτό σας ενημερώνουμε ότι η Ομοσπονδία μας δεν πρόκειται να δεχθεί την «ντε-φάκτο» εφαρμογή τους, χωρίς να ενσωματωθούν οι επισημάνσεις μας που ανταποκρίνονται στην σημερινή υφιστάμενη πραγματικότητα στον Αμβρακικό Κόλπο και η οποία καταγράφεται στη μελέτη-έρευνα που έκανε η Ομοσπονδία μας σε συνεργασία με το Πανεπιστήμιο Πατρών.Ο Πρόεδρος Ο ΓραμματέαςΠαύλος Χαραλάμπους Μενέλαος Τσώλης Αναρτήθηκε από
Ποιό Διαχειριστικό Σχέδιο εφαρμόζει ο Φορέας Αμβρακικού Κόλπου;Την Τετάρτη 21.10.09 καλεί ο Φορέας τις υπηρεσίες των τριών νομών, τους αλιείς και υδατοκαλλιεργητές για να συζητήσουν για την αειφόρο διαχείριση αλιείας-υδατοκαλλιεργειών στον Αμβρακικό Κόλπο.Προσέρχονται λοιπόν οι παραπάνω ενδιαφερόμενοι χωρίς να ξέρουν ποιο σχέδιο εφαρμόζει ο Φορέας. Εκείνο που με τις ανακρίβειες που μας παρουσίασε στις 24.10.08 στην Άρτα ή κάποιο άλλο; Γιατί τόση μυστικοπάθεια; Ενσωματώθηκαν στο σχέδιο αυτό οι υποσχεθήσες τροποποιήσεις και επισημάνσεις των Φορέων της περιοχής ή όχι; Πως θα ζητήσει την συναίνεση των κατοίκων της περιοχής χωρίς να λαμβάνει υπ όψιν τις επισημάνσεις των;Κατά τα άλλα η σκληρή πραγματικότητα αφορά μόνο τους αλιείς οι οποίοι εξακολουθούν να ψαρεύουν λάσπη πάνω από ένα μήνα τώρα, να χάνουν τις περιουσίες τους στην προσπάθειά τους να βγάλουν ένα μεροκάματο (βυθίστηκαν δύο αλιευτικά το βράδυ της 12.10.09) και τα ψάρια να βγαίνουν «στη στεριά» για να αναπνεύσουν λίγο οξυγόνο, όπως συνέβη το βράδυ της Τρίτης 13.10.09 μετά την τραμουντάνα της προηγούμενης μέρας.Τις επισημάνσεις επί των διαχειριστικών σχεδίων της Ομοσπονδίας Αλιέων Ηπείρου και Ενεργών Πολιτών θα τις βρείτε σε παλαιότερη ανάρτηση του Οκτωβρίου 2008. Αναρτήθηκε από
Στραβός είναι ο γιαλός ή ο Φορέας Διαχείρισης Αμβρακικού στραβά αρμενίζει;Κατ αρχήν βρίσκεται σε λάθος διεύθυνση, καθώς από το Π.Δ. καθορίζεται ως έδρα το κτίριο περιβαλλοντικής πληροφόρησης Σαλαώρας που βρίσκεται σε ακτή του Δήμου Αμβρακικού. Ένα κτίριο που κατασκευάστηκε με κοινοτικές και εθνικές επιχορηγήσεις και κόστισε πολλά χρήματα , βρίσκεται χρόνια τώρα εγκατελημένο, με τα εξώφυλλα να σαπίζουν από την έλλειψη συντήρησης και τους αρουραίους και τα σπουργίτια να είναι οι μόνιμοι κάτοικοί του και κανείς να μην ενδιαφέρεται.Ο Φορέας όφειλε να εγκατασταθεί στο κτίριο Σαλαώρας και παράλληλα να διεκδικεί τη νόμιμη παραχώρησή του από την ΔΕΠΟΣ στην οποία το κτίριο αυτό ούτε καν ανήκει και όχι να ξοδεύει χρήματα σε ενοίκια μέσα στη πόλη της Άρτας.Εφ όσον κανείς δεν ενδιαφέρεται, όφειλε τουλάχιστον ο Δήμαρχος Αμβρακικού να τοποθετήσει δύο από τα επι πλέον άτομα που περιφέρονται στα γραφεία του Δήμου από τα προγράμματα Stages, να ενημερώνουν τους διερχόμενους επισκέπτες και τα σχολεία για τη χλωρίδα και πανίδα της περιοχής και να διεκδικεί χρήματα για την συντήρησή του, όπως γίνεται και στην Κόπραινα. Δίπλα από το κτίριο στο λιμάνι της Σαλαώρας έχει εγκατασταθεί χρόνια τώρα ένα ιδιόκτητο κάμπιγκ – τροχόσπιτο και πάνω από το λιμάνι ένα σωρό παράνομες εγκαταστάσεις στο λόφο της Σαλαώρας.Είκοσι μήνες μετά το μαζικό θάνατο 900 τόνων ψαριών στις ιχθυοκαλλιέργειες της περιοχής Μενιδίου και ο Φορέας εξακολουθεί να σφυρίζει αδιάφορα. Πριν μερικές μέρες ο Κόλπος γέμισε φυτοπλαγκτόν με τους ψαράδες να βρίσκονται σε απελπισία και ο Φορέας πάλι απών.Παραβλέπει τα ουσιαστικά προβλήματα του Αμβρακικού που είναι η έλλειψη οξυγόνου από τα πολλά οργανικά φορτία και η ανακύκλωση των νερών και προσπαθεί να περιορίσει την λαθροθηρεία και την λαθροαλιεία, που είναι δουλειά άλλων υπηρεσιών.Ανέθεσε την σύνταξη μελέτης των διαχειριστικών σχεδίων Α και Β ζώνης σε εταιρεία που 4μήνες πριν τον μαζικό θάνατο διακήρυττε ότι ο Αμβρακικός δεν έχει πρόβλημα οξυγόνου και η φέρουσα ικανότητα του Κόλπου είναι απεριόριστη, χωρίς ούτε καν να αναγνωρίσει το λάθος της και να ζητήσει συγγνώμη. Το κωμοτραγικό της υπόθεσης είναι ότι ο Φορέας παρέλαβε τα σχέδια αυτά πριν ένα χρόνο χωρίς να παραληφθούν από την επιτροπή παραλαβής επειδή τα θεωρούσε απαράδεκτα. Μέσα στα σχέδια αυτά προβλέπεται η ανάπτυξη χερσαίων υδατοκαλλιεργειών σε 50.000 στρέμματα στα αλίπεδα του νομού Άρτας. Ο μελετητής αυτός παρέβλεψε τελείως τα αποτελέσματα της μελέτης της Ομοσπονδίας Αλιευτικών Συλλόγων Ηπείρου που έγινε σε συνεργασία με το Πανεπιστήμιο Πατρών, παρ όλα αυτά - ούτε γάτος ούτε ζημιά – ο Φορέας σφυρίζει αδιάφορα.Αντί ο Φορέας να προχωρήσει σε ενέργειες που να συμβάλλουν στην αποσυμφόρηση δραστηριοτήτων στην ευρύτερη λεκάνη απορροής του Κόλπου ουτως ώστε να μειωθούν τα οργανικά φορτία και να ενταχθεί η περιοχή σε εντατικό πρόγραμμα απονιτροποίησης, επιδιώκει μέσω των διαχειριστικών σχεδίων να τα πολλαπλασιάσει.Μέλος του Δ/Σ του Φορέα έχει αγανακτήσει με την νοοτροπία που κουβαλούν μερικά άλλα μέλη στις συνεδριάσεις. Έγιναν μέλη Δ/Σ για να εργαστούν για την επίτευξη του σκοπού του και όχι για να μεταφέρουν τα κακώς κείμενα των υπηρεσιών τους.Χρειάζεται λοιπόν αλλαγή νοοτροπίας, αλλαγή προταιριοτήτων για να πάει μπροστά το έργο του Φορέα, διαφορετικά θα αποτύχει.Παύλος Χαραλάμπους –Πρόεδρος Ομοσπονδίας Αλιευτικών Συλλόγων Ηπείρου και Ενεργών Πολιτών Περιοχής Αμβρακικού
ΓΛΕΝΤΙ ΚΑΙ ΜΗΝΥΜΑΤΑ ΠΡΟΣΤΑΣΙΑΣΓΙΟΡΤΗ ΣΑΡΔΕΛΑΣ 2009 – ΑΝΕΖΑ ΔΗΜΟΣ ΑΜΒΡΑΚΙΚΟΥΟι σύλλογοι ψαράδων και οι φορείς της Ανέζας σας καλωσορίζουν στη Γιορτή Σαρδέλας 2009.Έτσι και φέτος όπως κάθε χρόνο γιορτάζουμε ένα θεσμό 32 χρόνων, για να τιμήσουμε το φτηνό αυτό ψάρι, τη σαρδελίτσα μας, που έχει θρέψει πολλές γενεές και του οποίου η θρεπτική αξία και ποιότητα με τα Ω3, είναι αδιαμφισβήτητη. Ποιος από μας τους παλαιότερους δεν θυμάται τον μπάρμπα-χρήστο και τον μπάρμπα-γιάννη που έφερναν την σαρδέλα με τα άλογα και μέσα σε καλάθια στο χωριό, και όλες οι νοικοκυρές τους περίμεναν πως και πώς να περάσουν, για να μαγειρέψουν το φρέσκο αυτό ψαράκι. Ένα αγαθό του Αμβρακικού που κινδυνεύει να εξαφανιστεί όπως και τα άλλα ψάρια εξ αιτίας των ανοξικών μαζών, της έλλειψης οξυγόνου στον πυθμένα, όπως ανέδειξε η μελέτη της Ομοσπονδίας Αλιέων Ηπείρου πέρισυ το καλοκαίρι και ένα χρόνο μετά διαπιστώνεται ότι το πρόβλημα επιδεινώνεται ραγδαία και η έλλειψη οξυγόνου αρχίζει από τα 10 μέτρα βάθος και τη συντεταγμένη πολιτεία να αδυνατεί να κάνει τα αυτονόητα.Μια παλαιά ινδιάνικη παροιμία λέει:Μόνο όταν κοπεί και το τελευταίο δένδροΜόνο όταν μολυνθεί και το τελευταίο ποτάμιΜόνο όταν πιαστεί και το τελευταίο ψάριΜόνο τότε θα αντιληφθείς ότι τα χρήματα δεν τρώγονται.Ο Αμβρακικός είναι αποδέκτης πολλών οργανικών φορτίων από ανθρώπινες δραστηριότητες και των τριών νομών που τον περιβάλλουν, αλλά και του νομού Ιωαννίνων που μέσω των πηγών του Λούρου και των παραποτάμων του Αράχθου καταλήγουν και αυτά στον Αμβρακικό.Σαν να μην έφθαναν αυτά η προκρούστια συμπεριφορά της άρχουσας τάξης της Πρέβεζας με όλες αυτές τις δραστηριότητες στο στόμιο και τα φράγματα της ΔΕΗ στον Άραχθο και Λούρο ασφυκτιούν τον Αμβρακικό και δυσχεραίνουν την ανανέωση των νερών του.Το δικαίωμα στη ζωή και το δικαίωμα στην ευτυχία ανήκει σε όλους, όχι μόνο στους ανθρώπους αλλά και στα άλλα έμβια όντα. Η σημερινή εικόνα του Αμβρακικού καθορίζεται από την ανθρωποκεντρική αντίληψη και σοβινιστική συμπεριφορά του ανθρώπου προς το φυσικό περιβάλλον. Πρέπει όμως να αναγνωρίσουμε ότι και οι μη ανθρώπινοι έμβιοι οργανισμοί έχουν ένα είδος ηθικής αξίας ανεξάρτητης από τη χρησιμότητά τους για τον άνθρωπο. Με λίγα λόγια να αναγνωρίσουμε πως το ότι χάνονται θαλάσσιοι οργανισμοί στον Αμβρακικό και το ότι φθίνει συνολικά το οικοσύστημά του, είναι ίσως πιο σοβαρό από το αν θα κάνουμε μπάνιο ή θα φάμε τα ψάρια του.Μπορούμε όλοι να απλώσουμε ένα δίχτυ ασφάλειας και προστασίας. Δεν πρέπει να καταστραφούν οι παραδοσιακοί δεσμοί που υπάρχουν ανάμεσα στη θάλασσα και τους ανθρώπους της, τους ψαράδες, τους επαγγελματίες, τους επισκέπτες, τους τουρίστες. Οι ψαράδες είναι αυτοί που αισθάνονται περισσότερο την υποβάθμιση του θαλάσσιου περιβάλλοντος και γίνονται το ALARM για την επίσημη Πολιτεία. Αν φύγουν οι ψαράδες από την θάλασσα του Αμβρακικού τότε σύντομα φτάνει το τέλος και όλων των άλλων δραστηριοτήτων της περιοχής μας.Οι Ενεργοί Πολίτες και τα συλλογικά όργανα των ψαράδων χρειάζονται ενδυνάμωση και στήριξη. Οι Νέοι συμπολίτες μας δεν πρέπει να παραμένουν άλλο απαθείς. Οι περιβαλλοντικές αξίες πρέπει να κοινωνικοποιηθούν και να γίνουν κτήμα περισσότερων συμπολιτών μας. Όπως και οι έννοιες της αξιοπρέπειας, της αλληλεγγύης, του σεβασμού, του δικαιώματος για ένα καθαρό περιβάλλον. Η απάθεια και η μιζέρια δεν πρέπει να μας αφορά.Δεν πρέπει να υπάρχουν στα μυαλά μας νικητές και νικημένοι, περισσότερο ή λιγότερο αξιόπιστοι, περισσότερο ή λιγότερο ευαίσθητοι. Να τα ξεπεράσουμε αυτά , να τα θεωρήσουμε μικρές αδυναμίες και να αγωνιζόμαστε για μια αξιοπρεπή διαβίωση όλων των μελών της κοινωνίας, με όρους αλληλεγγύης, χωρίς να υπονομεύουμε το μέλλον των παιδιών μας και την αειφορία του φυσικού πλούτου του Αμβρακικού μας. Τα δημόσια φυσικά αγαθά ανήκουν σε όλους και η Πολιτεία οφείλει να τα εξασφαλίσει με όρους συμβολαίου. Ο Φορέας Διαχείρισης Αμβρακικού Κόλπου πρέπει να παράγει ουσιαστικό έργο για την προστασία του Αμβρακικού, και να μη γίνει ένα ακόμη όργανο διεκπεραίωσης. Και όλοι εσείς που βρίσκεστε εδώ σήμερα και εμείς οι Ψαράδες, οι Ενεργοί Πολίτες Περιοχής Αμβρακικού, μπορούμε να κάνουμε πολλά με σχέδιο και συντονισμένη δράση.Στην είσοδο του γηπέδου υπάρχει ένα κιόσκι των Ενεργών Πολιτών Περιοχής Αμβρακικού, όπου μπορείτε να ενημερωθείτε για τις δραστηριότητες και τα προβλήματα προστασίας του Αμβρακικού Κόλπου και να αγοράσετε και μπλουζάκια ή να γίνετε μέλη του συλλόγου ενισχύοντας κατ αυτόν τον τρόπο, τον αγώνα μας για τη σωτηρία του Αμβρακικού μας. Εδώ σήμερα ήρθαμε να συνδυάσουμε το τερπνόν – διασκέδαση μετά του οφελίμου που είναι η προστασία του Αμβρακικού Κόλπου. Καλή σας διασκέδαση.Παύλος Χαραλάμπους
ΓΙΟΡΤΗ ΣΑΡΔΕΛΑΣ 2009 - ΣΑΒΒΑΤΟ 8 ΑΥΓΟΥΣΤΟΥΔΕΛΤΙΟ ΤΥΠΟΥΟι Σύλλογοι Ψαράδων, οι φορείς της Ανέζας και ο Δήμος Αμβρακικού συνδιοργανώνουν και φέτος τη γνωστή σε όλους ΓΙΟΡΤΗ ΣΑΡΔΕΛΑΣ , το Σάββατο 8 Αυγούστου 2009 στο στάδιο της Ανέζας, ένας γιορτινός θεσμός που επαναλαμβάνεται κάθε χρόνο εδώ και 30 χρόνια, για να τιμήσει το φτηνό αυτό ψάρι που έχει θρέψει πολλές γενιές και του οποίου η θρεπτική αξία και ποιότητα είναι αδιαμφισβήτητη.Η Σαρδέλα θα προσφέρεται ψητή στα κάρβουνα, και θα συνοδεύεται από λευκό ξηρό κρασί.Οι ψαράδες με αυτή τη γιορτή θέλουν επίσης να περάσουν το μήνυμα το πόσο σημαντικός είναι ο Αμβρακικός για όλους τους κατοίκους της περιοχής προτρέποντάς τους να τον προστατέψουν.Το κοινό θα απολαύσει τα τραγούδια της εξαίρετης ΝΑΝΤΙΑΣΚΑΡΑΓΙΑΝΝΗ με την ορχήστρα της με δημοτικά, νησιώτικα, λαϊκά και ρεμπέτικα τραγούδια με πολύ ζωντάνια, κέφι και χορό.Το Σάββατο 8 Αυγούστου 2009 σας προσκαλούμε όλους να γλεντήσετε μαζί μας και να αγωνιστούμε για ένα καθαρό Αμβρακικό Κόλπο και την αειφορία του φυσικού του πλούτου.Σύλλογοι και Φορείς ΑΝΕΖΑΣ
Ομοσπονδία Αλιευτικών Συλλόγων Ηπείρου 471 00 Ανέζα – Δήμος Αμβρακικού Τηλ./Φαξ 2681042271 Αρ. πρ. 32/30.07.09 Προς Περιφέρεια Δυτικής Ελλάδας Δ/νση Γεωργικής Ανάπτυξης – Γραφείο Αλιείας Ν.Ε.Ο. Πατρών – Αθηνών 33 ΤΚ 26441 ΠΑΤΡΑ Κοιν.: Ομοσπονδία Αλιευτικών Συλλόγων Δυτ. Ελλάδας Φορέας Διαχείρισης Αμβρακικού Κόλπου Σ.Α.Ε. Μ.Μ.Ε. Θέμα : Λειτουργία αλιευτικού εργαλείου τύπου «Νταλιάνι» στην περιοχή Ακτίου Αιτωλοακαρνανίας. Σε απάντηση της υπ. αρ. 2850/22.07.09 επιστολή σας για τις απόψεις μας επί του παραπάνω θέματος το οποίο συζητήθηκε στο Δ/Σ της Ομοσπονδίας μας την 29.07.09, σας πληροφορούμε ότι είμαστε κάθετα αντίθετοι στη λειτουργία του αλιευτικού εργαλείου τύπου «Νταλιάνι» στην περιοχή του Ακτίου, καθώς η λειτουργία του θα έχει αρνητικές επιπτώσεις στα ήδη μειωμένα ιχθυοαποθέματα του Αμβρακικού Κόλπου. Οι Ψαράδες του Αμβρακικού Κόλπου βρίσκονται σε άθλια οικονομική κατάσταση εξ αιτίας της μεγάλης μείωσης των ιχθυοαποθεμάτων και της περιβαλλοντικής υποβάθμισης του θαλάσσιου περιβάλλοντος, και η λειτουργία του παραπάνω εργαλείου θα χειροτερέψει την υπάρχουσα κατάσταση, καθώς θα αλιεύει «μπάφες», αυγομένες μάνες κεφαλοειδών, με όλες τις αρνητικές επιπτώσεις για τα ιχθυοαποθέματα. Ο Πρόεδρος Ο Γραμματέας Παύλος Χαραλάμπους Μενέλαος Τσώλης Αναρτήθηκε από